FC Nantes Atlantique

FC Nantes on Ranskan Nantesissa toimiva jalkapalloseura, joka on perustettu vuonna 1943. Joukkueen koko nimi on Football Club Nantes Atlantique.

FC Nantes on pisimpään yhtäjaksoisesti Ranskan korkeimmalla sarjatasolla, Ligue 1:ssä pelannut seura. Se nousi liigaan 1963 ja putosi vasta kauden 2006–2007 päätteeksi, pelaten ennätykselliset 44 kautta pääsarjassa. 

 Historia 
FC Nantes perustettiin vuonna 1943 viiden paikallisen seuran yhdistyessä. Seuran ammattilaisjoukkue aloitti toimintansa toisen maailmansodan jälkeen, mutta nousi Ranskan korkeimmalle sarjatasolle vasta vuonna 1963.

 José Arribasin aikakausi ja nantesilainen pelityyli (1960-1976) 
Nantes kehitti 1960-luvulla oman erityisen pelityylinsä "jeu à la nantaise" (), pääosin valmentaja José Arribasin ansiosta. Tämä pelityyli osoittautui menestykselliseksi, ja seura voitti ensimmäiset kaksi Ligue 1 -mestaruuttaan peräkkäisinä vuosina 1965 ja 1966. Menestys jatkui 1970- ja 1980-luvuilla, jolloin Nantes voitti neljä uutta liigamestaruutta sekä ensimmäisen Ranskan cupinsa vuosina 1973–1983.

 Pelityylin kehittyminen (1980-2000) 
1980- ja 1990-luvuilla valmentajat Jean-Claude Suaudeau ja Raynald Denoueix jatkoivat nantesilaisen pelityylin kehittämistä. Tämä pelityyli muistutti myöhemmin FC Barcelonan kuuluisaksi tekemää tiki-taka-peliä, korostaen tarkkaa syöttöpeliä ja pelaajien liikkumista.

FC Nantesin yhtäläisyydet FC Barcelonaan eivät rajoitu vain pelityyliin, vaan koskevat myös seuran nuorisoakatemiaa. Vaikka Nantesin akatemia ei ole saavuttanut Barcelonan La Masian tasoista menestystä, se on silti tuottanut useita kansainvälisen tason pelaajia, kuten Didier Deschamps'n, Marcel Desaillyn ja Christian Karembeu.

 Taloudelliset haasteet ja liigan vaihtelut (1992-) 
Menestysvuosien jälkeen seura koki taantuman, joka huipentui uhkaan pudota Ligue 2:een vuonna 1992. Nantes vältti putoamisen hallinnollisella päätöksellä, jonka yhteydessä nimi muutettiin FC Nantes Atlantiqueksi.

1990-luvun puolivälissä "jeu à la nantaise" -pelityyli teki paluun, ja seura voitti seuraavan vuosikymmenen aikana kaksi uutta liigamestaruutta ja kaksi Ranskan cupia. Kaudella 1995–1996 Nantes saavutti lähes historiansa loistavimman hetken edetessään Mestarien liigan välieriin, jossa se hävisi niukasti myöhemmin turnauksen voittaneelle Juventukselle yhteismaalein 3–4.

Taloudellisten vaikeuksien vuoksi Nantes ei kyennyt jatkamaan menestystään ja putosi Ligue 2:een vuonna 2007 ensimmäistä kertaa lähes 50 vuoteen. Myöhemmin seura palasi alkuperäiseen nimeensä ja nousi takaisin Ligue 1:een, jossa se pelaa edelleen. Nantes pelasi Ligue 2:ssa neljän kauden ajan, kunnes seuran myös 2007–2008 liigaan nostanut Michel Der Zakarian luotsasi Nantesin sarjakolmoseksi. Kaudella 2013–2014 Nantes pelasi jälleen pääsarjatasolla.

 Saavutukset 
 Ligue 1-mestaruudet: 8 (1965, 1966, 1973, 1977, 1980, 1983,1995, 2001)
 Ranskan cup-mestaruudet: 4 (1979, 1999, 2000, 2022)

 Entisiä pelaajia 

  Djamel Abdoun
  Loïc Amisse
  Marcel Desailly
  Didier Deschamps
  Thomas Dossevi
  Christian Karembeu
  Mickaël Landreau
  Patrice Loko
  Claude Makélélé
  Henri Michel
  Reynald Pedros
  Adel Sellimi

 Entiset valmentajat 
AikaNimiKansalaisuusSaavutukset5–11/2023Pierre Aristouy2/2021–5/2023Antoine KombouaréCoupe de France: 202212/2020–2/2021Raymond Domenech8/2019–12/2020Christian Gourcuff10/2018–8/2019Vahid Halilhodžić6–10/2018Miguel Cardoso6/2017–6/2018Claudio Ranieri12/2016–6/2017Sérgio Conceição7–12/2016René Girard6/2012–6/2016Michel Der ZakarianLigue 2:n hopeaa: 20136/2011–6/2012Landry Chauvin3–5/2011Philippe Anziani2/2010–3/2011Baptiste Gentili12/2009–2/2010Jean-Marc Furlan6–12/2009Gernot Rohr9/2008–6/2009Élie Baup2/2007–8/2008Michel Der ZakarianLigue 2:n hopeaa: 20089/2006–2/2007Georges Eo1/2005–9/2006Serge Le Dizet6/2003–12/2004Loïc AmisseCoupe de la Liguen hopeaa: 200412/2001–6/2003Ángel Marcos6/1997–12/2001Raynald DenoueixRanskan mestaruus: 2001, Coupe de France: 1999,2000, 1991–1997Jean-Claude SuaudeauRanskan mestaruus: 1995, Coupe de Francen hopeaa: 19931988–1991Miroslav Blažević1982–1988Jean-Claude SuaudeauRanskan mestaruus: 1983, Coupe de Francen hopeaa: 19831976–1982Jean VincentRanskan mestaruus: 1977,1980, Coupe de France: 19791960–1976José ArribasRanskan mestaruus: 1965,1966,1973, Coupe de Francen hopeaa:1966,1970,1973, Coupe de la Ligue: 1965, Division 2: 19631959–1960Karel Michlowski1956–1959Louis Dupal1955–1956Antoine Raab1951–1955Émile Veinante1949–1951Antoine Gorius1946–1949Antoine Raab1943–1946Aimé Nuic

 Lähteet 

 Aiheesta muualla 
 Joukkueen viralliset sivut  
 FCNantais.com  
 Worn shirts in history 

Luokka:Ranskalaiset jalkapalloseurat
Luokka:Vuonna 1943 perustetut urheiluseurat
Luokka:Nantesin urheilu